Okresná prokuratúra Bratislava I 
Kvetná 13, 820 05 Bratislava 2,

Sp. zn. : 4 Pv 880/10/1101	Bratislava I, 24.8.2015
EEČ : 2-8-241-2015

U Z N E S E N I E

Trestná vec:	obvinený XXXXX  
Prečin:	Poškodzovanie veriteľa podľa § 239 odsek 1 písmeno a, odsek 3 písmeno a Trestného zákona číslo 300/2005 Zbierky zákonov v znení zákona číslo 498/2008 Zbierky zákonov

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 24.8.2015, spisová značka 4 Pv 880/10/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že  ako konateľ  spoločnosti XXXXX XXXXX v marci 2009 uzatvoril zmluvu s poškodenou spoločnosťou  XXXXX o prenájme LED technológií vrátane ich montáže, demontáže, opravy a nájmu, za ktoré sa zaviazal po uskutočnení akcie XXXXX, ktorá sa konala v marci 2009 zaplatiť sumu vo výške 6.045,20€, v marci 2009 prostredníctvom XXXXX objednávkou od poškodenej spoločnosti XXXXX za účelom zhotovenia dekorácie na akciu XXXXX, ktorá sa konala v marci 2009 zaplatiť  sumu vo výške 2.481,15€, ďalej  v marci 2009 prostredníctvom XXXXX objednávkou od poškodenej spoločnosti XXXXX XXXXX za účelom postavenia scény na akciu XXXXX za ktorú sa zaviazal zaplatiť sumu vo výške 1.233,07€ a v marci 2009 objednávkou od poškodeného XXXXX za účelom prelepenia foto tapety na akciu XXXXX za ktorú sa zaviazal  po jej uskutočnení v marci 2009  zaplatiť 199€, čo však neurobil, pričom bolo zistené, že obvinený  dňa 09.05.2009 v pobočke Tatra Banky prostredníctvom prevodného príkazu z účtu spoločnosti XXXXX previedol hotovosť vo výške 24.155€ na svoj súkromný účet napriek tomu, že vedel o svojich nezaplatených záväzkoch, následne dňa 04.06.2009 podal na Okresný súd Bratislava I podnet na začatie konania o zrušenie spoločnosti XXXXX XXXXX bez likvidácie z dôvodu, že spoločnosť nemá žiaden obchodný majetok,  čím spôsobil škodu jednotlivým poškodeným spolu vo výške 9.958,42€.

Uznesením prokurátora Okresnej prokuratúry Bratislava I zo dňa 24.8.2015, spisová značka 4 Pv 880/10/1101, bola určená obvinenému skúšobná doba v trvaní 12 mesiacov.
Odôvodnenie:

	Uznesením prokurátorky Okresnej prokuratúry Bratislava I číslo konania 4Pv 880/10-37 zo 07. júna 2013 bolo podľa § 216 odsek 1 Trestného poriadku podmienečne zastavené trestné stíhanie obvineného XXXXX za prečin poškodzovania veriteľa podľa § 239 odsek 1 písmeno a), odsek 3 písmeno a) Trestného zákona, na tom skutkovom základe, že  ako konateľ  spoločnosti XXXXX XXXXX v marci 2009 uzatvoril zmluvu s poškodenou spoločnosťou  XXXXX o prenájme LED technológií vrátane ich montáže, demontáže, opravy a nájmu, za ktoré sa zaviazal po uskutočnení akcie XXXXX, ktorá sa konala v marci 2009 zaplatiť sumu vo výške 6.045,20€, v marci 2009 prostredníctvom XXXXX objednávkou od poškodenej spoločnosti XXXXX XXXXX za účelom zhotovenia dekorácie na akciu XXXXX, ktorá sa konala v marci 2009 zaplatiť  sumu vo výške 2.481,15€, ďalej  v marci 2009 prostredníctvom XXXXX objednávkou od poškodenej spoločnosti XXXXX XXXXX za účelom postavenia scény na akciu XXXXX za ktorú sa zaviazal zaplatiť sumu vo výške 1.233,07€ a v marci 2009 objednávkou od poškodeného XXXXX za účelom prelepenia foto tapety na akciu XXXXX, za ktorú sa zaviazal  po jej uskutočnení v marci 2009  zaplatiť 199€, čo však neurobil, pričom bolo zistené, že obvinený  dňa 09.05.2009 v pobočke Tatra Banky prostredníctvom prevodného príkazu z účtu spoločnosti XXXXX previedol hotovosť vo výške 24.155€ na svoj súkromný účet napriek tomu, že vedel o svojich nezaplatených záväzkoch, následne dňa 04.06.2009 podal na Okresný súd Bratislava I podnet na začatie konania o zrušenie spoločnosti XXXXX XXXXX bez likvidácie z dôvodu, že spoločnosť nemá žiaden obchodný majetok,  čím spôsobil škodu jednotlivým poškodeným spolu vo výške 9.958,42€.

	Podľa § 216 odsek 1 Trestného poriadku bola skúšobná doba podmienečného zastavenia trestného stíhania určená na 12 (dvanásť) mesiacov. Predmetné uznesenie nadobudlo právoplatnosť 09. júla 2013. 

	Po uplynutí skúšobnej doby podmienečného zastavenia trestného stíhania bolo skúmané, či v jej priebehu obvinený viedol riadny život. Z odpisu registra trestov obvinenej ako i z hodnotenia z miesta jej trvalého bydliska vyplýva,  že obvinený Ing. arch. XXXXX v skúšobnej dobe podmienečného zastavenia trestného stíhania nebol súdne trestaný ani prejednávaný za priestupok a nedopustil sa žiadneho protispoločenského konania. Obvinený Ing. arch. XXXXX taktiež nie je v súčasnej dobe trestne stíhaný. Vzhľadom na uvedené je zrejmé, že obvinený viedol v skúšobnej dobe podmienečného zastavenia trestného stíhania riadny život, preto možno konštatovať, že sa osvedčil. 

	Právoplatnosťou tohto uznesenia nastávajú účinky zastavenia trestného stíhania podľa § 9 odsek 1 písmeno e) Trestného poriadku a obvineného Ing. arch. XXXXX  už nebude možné za tento skutok trestne stíhať. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Hausleitnerová
prokurátorka